এটা নবী (সা:) সুন্নাহ নয়, তবে এখন ‘মুসলিমদের সমাজের’ একটা সুন্নাহ চালু হয়েছে। যখনি কেউ মানুষের উপকারের জন্যে কাজ করবে আপনাকে তার ভুল বের করতেই হবে। এবং আমি গ্যারান্টির সাথে বলছি, আমি অথবা যে কেউ যে কখনও মাইকে কথা বলেছে আপনি কোথাও না কোথাও তার ভুল খুঁজে পাবেনই। কারণ আমরা মানুষ। তাই যদি আপনি ভুল খুঁজে বের করতে চান- আমি গ্যারান্টির সাথে বলতে পারি- আপনি কোথাও না কোথাও ভুল খুঁজে পাবেনই। মানুষ মাত্রই ভুল করে আর আপনি যদি কারো ভুল খুঁজে পেয়ে নিজেকে ধন্য মনে করে থাকেন – মানুষ ভুল করবেই এটাই স্বাভাবিক- আপনি কিছুই অর্জন করতে পারেননি। আপনি কোনো ‘আমর বিল মারুফ’ আর ‘নাহি আ’নিল মুনকার’ করেননি। কী সমস্যা এদের? এটা ‘আমর বিল ..’ কিছুই না, এর মানে হলো আপনার হাতে সময় আছে নষ্ট করার মত। এবং আপনি এই সময়ে ভালো কিছুই করতে জানেন না। তাই এর বদলে আপনি অন্যের ভুল নিয়ে গবেষণা করছেন। বলছি এর বদলে যান না, আপনার মাকে সাহায্য করেন, রান্না করেন, নিজের বাসা পরিষ্কার করেন। নিজের মোজা শুকে দেখেছেন কখনো? ওগুলো ধুয়ে ফেলেন। এসব ভুল ধরা বাদ দিয়ে নিজের জীবনে অর্থবহ কিছু করেন। এসব করে আপনি কারো জন্যই কিছু করছেন না । এটা হলো মূর্খদের প্রথম ধরনের কথোপকথন। আর এসব করে মুসলিমরা তাদের সব শক্তি ব্যয় করে ফেলে,সব শক্তি অপচয় করে। এই মতামত বনাম সেই মতামত, সেই মতামত বনাম এই মতামত, অনেক হয়েছে .. যথেষ্ঠ..।